Die wêreld in foto’s – 22 Januarie 2020Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Hondurese migrante maak gereed om terug te keer Guatemala toe nadat honderde migrante vandeesweek die suidelike deel van Mexiko binnegekom het. (Foto: Moises Castillo, AP) Tennys Sandgren van die VSA se reaksie tydens die tweede ronde van die enkelspelwedstryd teen die Italianer, Matteo Berrettini, by die Australiese Ope-tenniskampioenskap in Melbourne, Australië. (Foto: Andy Wong, AP) Eva Umlauf, wat op twee jaar oud uit Auschwitz bevry is, poseer vir ŉ foto in München, Duitsland. Sy het geen bewuste herinneringe uit haar vroeë kinderjare in die Nazi-doodskamp nie, maar tog het die nagmerrie-ervaring ŉ donker skaduwee oor haar hele lewe laat val. (Foto: Matthias Schrader, AP) ŉ Gesondheidsbeampte toets die liggaamstemperatuur van ŉ passasier tydens haar aankoms op die Soekarno-Hatta Internasionale Lughawe in Tangerang, Indonesië. Indonesië ondersoek reisigers vir die nuwe soort koronavirus, weens toenemende vrees oor die aansteeklike siekte. (Foto: Tatan Syuflana, AP) Die Spaanse Roberto Bautista Agut en Michael Mmoh van die VSA speel hulle tweederonde-enkelspelwedstryd by die Australiese Ope-tenniskampioenskap in Melbourne, Australië. (Foto: Andy Wong, AP)